CELEX: E2010P0004
Language: mt
Date: 2010-05-21 00:00:00
Title: Azzjoni meħuda fil- 21 ta' Mejju 2010 mill-Prinċipat tal-Liechtenstein kontra l-Awtorità ta' Sorveljanza tal-EFTA (Kawża E-4/10)

15.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/11
            
         Azzjoni meħuda fil-21 ta' Mejju 2010 mill-Prinċipat tal-Liechtenstein kontra l-Awtorità ta' Sorveljanza tal-EFTA
   (Kawża E-4/10)
   2010/C 191/09
   Saret azzjoni kontra l-Awtorità ta' Sorveljanza tal-EFTA quddiem il-Qorti tal-EFTA fil-21 ta' Mejju 2010 mill-Prinċipat tal-Liechtenstein, rappreżentat minn Dr Andrea Entner-Koch, li qed jaġixxi bħala Aġent għall-Prinċipat tal-Liechtenstein, EEA Coordination Unit, Austrasse 79/Europark, FL-9490 Vaduz.
   Il-Prinċipat tal-Liechtenstein jitlob lill-Qorti tal-EFTA biex:
   
               (1)
            
            
               Tannulla d-Deċiżjoni Nru 97/10/COL tal-Awtorità ta' Sorveljanza tal-EFTA tal- 24 ta' Marzu 2010 dwar it-tassazzjoni ta’ kumpaniji tal-assigurazzjoni captive taħt l-Att tat-Taxxa ta' Liechtenstein;
            
         
               (2)
            
            
               Alternattivament, tiddikjara li l-Artikoli 3 u 4 tad-Deċiżjoni Nru 97/10/COL tal-Awtorità ta' Sorveljanza tal-EFTA tal-24 ta' Marzu 2010 huma nulli, sa fejn hemm ordni sabiex tiġi rkuprata għajnuna msemmija fl-Artikolu 1 ta' dik id-Deċiżjoni;
               kif ukoll
            
         
               (3)
            
            
               Tordna lill-Awtorità ta' Sorveljanza tal-EFTA sabiex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet miġjuba bħala sostenn:
   
   
               —
            
            
               id-Deċiżjoni Nru 97/10/COL tal-Awtorità ta' Sorveljanza tal-EFTA tal- 24 ta' Marzu 2010 ddikjarat li r-regoli tat-taxxa applikabbli għal (ri)assiguraturi captive fil-Liechtenstein, taħt l-Artikoli 82(a) u 88(d)(3) tal-Att tat-Taxxa ta' Liechtenstein, jikkostitwixxu għajnuna mill-Istat skont it-tifsira tal-Artikolu 61(1) tal-Ftehim taż-ŻEE, peress li ntaxxaw lil (ri)assiguraturi b'mod iktar favorevoli mill-“kumpaniji tal-assigurazzjoni normali”. L-Awtorità ta' Sorveljanza tal-EFTA barra dan iddeċidiet li l-allegata għajnuna kkostitwiet għajnuna mhux legali li hija soġġetta għall-irkupru mingħand il-kumpaniji ta' (ri)assigurazzjoni mis-6 ta' Novembru 2001.
            
         
               —
            
            
               Ir-rikorrent jikkontendi li id-dispożizzjonijiet tat-taxxa inkwistjoni ma jikkostitwixxux għajnuna mill-Istat skont it-tifsira tal-Artikolu 61(1) tal-Ftehim taż-ŻEE.
            
         
               —
            
            
               Ir-rikorrent isostni li l-Awtorità tas-Sorveljanza tal-EFTA:
               
                           —
                        
                        
                           żbaljat meta applikat l-Artikolu 61(1) tal-Ftehim taż-ŻEE għat-tassazzjoni tal-captives taħt l-Att tat-Taxxa ta' Liechtenstein, u meta ordnat ir-rimborż tal-allegata għajnuna mhux legali mingħand il-kumpaniji ta' (ri)assigurazzjoni mis-6 ta' Novembru 2001;
                        
                     
                           —
                        
                        
                           applikat b'mod żbaljat l-Artikolu 61(1) tal-Ftehim taż-ŻEE fil-konfront tal-captives, minħabba n-natura speċjali u tal-ambitu ristrett tal-attivitajiet tagħhom;
                        
                     
                           —
                        
                        
                           ma pprovdietx raġunament adegwat fid-Deċiżjoni kontestata tagħha, kif rikjest mill-Artikolu 16 tal-Ftehim ta' Sorveljanza u l-Qorti.